ස්ට්‍රොම්බර්ග් සහ ජෝස් ගේ චරිත බොන්ඩ් ප්‍රතිවාදීන් අතර හයවෙනි සහ හත්වෙනි තැන් ගන්නා බව ඇතැම් විචාරකයන් පෙන්වා දුන්නා.මර්වින් හැම්ලිෂ් ගේ නම හොඳම ගීත නිර්මාණය වෙනුවෙන් ඇකඩමි සම්මානය සඳහා යෝජනා වූ අතර හොඳම පසුබිම් සංගීතය වෙනුවෙන් පිදෙන ගෝල්ඩන් ග්ලෝබ් සහ ග්‍රැමී සම්මාන සඳහා ද යෝජනා වුණා.වසරේ හොඳම කලා අධ්‍යක්‍ෂණය සඳහා කෙන් ඇඩම්ස්, පීටර් ලැමොන්ට් සහ හියු ස්කයිෆ් යන ශිල්පීන් ඇකඩමි සහ බැෆ්ටා සම්මාන සඳහා යෝජිත නම් අතරට එක්වුණා.චිත්‍රපටයේ අවසන් නාමාවලියේ අග ‘ෆො යුවර් අයිස් ඔන්ලි’ චිත්‍රපටයත් සමඟ බොන්ඩ් ආපසු එයි යනුවෙන් සඳහන් වුවත් ඊළඟට නිෂ්පාදනය වුණේ, ‘මුන්රේකර්’ චිත්‍රපටය යි.